《送胡簿秩满归》
宋代·何梦桂

佐邑三年去后思，祇今无奈送行时。不谐白雪皇荂耳，谩指清风恶木枝。

台府无心空里镜，士民有口路傍碑。锦溪流下严陵濑，八月潮来有转期。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。